P. Irgens Odberg

Jens Paulus Irgens Odberg (født 2. september 1886 på Odberg i Hedrum, død 3. juli 1972 i Sandefjord) var en norsk høyesterettsadvokat og politiker for Høyre.

 Familie 
Han var sønn av gårdbruker Ole Odberg (1846–1918) og Randa Johanne Irgens (1856–1912). Jens Paulus Irgens Odberg giftet seg i 1918 med Lilly Michelsen (1896-1980). Hun var datter av hvalfangstbestyrer Peder Marius Michelsen (1865-1910) og Helga K. Kristiansen (1869-1951). De fikk tre barn: Randa Johanne, Ole og Per. Den yngste sønnen, Per Odberg, valgte å gå i sin fars fotspor og ble høyesterettsadvokat.

 Utdanning 
Etter artium ved Larvik gymasium 1904, ble han vernepliktig offiser i 1905. Deretter kom han inn ved Universitetet i Christiania og ble uteksaminert som cand.jur. i 1909. Han gikk Krigsskolen i 1913-1914 og avanserte til secondløytnant i kavaleriet i 1914.

 Yrkesliv 
Han tjente som edsvoren fullmektig hos byfogden i Sandefjord fra desember 1910 til februar 1913. Fra 1913 var Odberg etablert som overrattssakfører i Sandefjord. Fra 1919 drev Odberg slektsgården Odberg som forpakter. Fra 1936 var Odberg offentlig forsvarer i straffesaker i Sandar herredsrett og Sandefjord byrett. 

Noen av de mange selskap han var engasjert i:
 a/s Ørnen,
 a/s Odd,
 Framnæs Mekaniske Verksted,
 Vestfold Kraftselskap,
 Viriks Rederi,
 Handelstrykkeriet,
 Sandefjords blad.

 Politikk 
1925– Medlem av Sandar Herredsstyre
1927–1928 Medlem under offentlig administrasjon i Aktie-Kreditbanken Sandefjord
1928– Medlem i styret Privatbanken i Sandefjord
1930– Formann i styret i Privatbanken i Sandefjord
1928–1931 Varaordfører i Sandar kommune
1931–1934  Ordfører Sandar kommune
1934–1937  Ordfører Sandar kommune
1934–1937 Formann Fylkestinget Vestfold
1935–1945   Styremedlem Vestfold Kraftselskap
1936–1945   Styremedlem Fylkessykehuset Vestfold

I perioden 1937 til 1945 var han stortingspolitiker for Høyre Vestfold. 

Han var formann i Stortingets finanskomité 1940.

Referanser

 Eksterne lenker 


  DIS Gravminner

Kategori:Stortingsrepresentanter fra Høyre
Kategori:Stortingsrepresentanter for Vestfold
Kategori:Stortingsrepresentanter 1937–1945
Kategori:Ordførere i Sandar
Kategori:Høyre-ordførere i Vestfold
Kategori:Norske advokater
Kategori:Personer fra Larvik kommune